open-index/open-wikipedia-markdown huggingface dataset:
Konseptual albom

**Konseptual albom** (musiqa) deya — musiqiy albomdagi barcha asarlar umumiy bir gʻoya yoʻlida: musiqa, matn, kompozitsiya ketma-ketligi, ijrosi bilan muvofiqlashtirilgan albomga nisbatan taʼkidlanadi.
Bunday albomning barcha musiqiy ijod naʼmunalari bir mavzuning yoki hikoyaning ajralmas qismi sifatida koʻriladi; bunday hikoya yoki mavzu konsepsiya deya nomlanadi. Yuqoridagi sabablarga koʻra konseptual albom odatiy har-xil turdagi kompozitsiyalardan iborat musiqiy albomlardan farqlanadi. Koʻpincha *konseptual* deya taʼrifi aniq boʻlmagan, umumiy musiqiy kayfiyat hukmron boʻlgan albomlarga aytiladi, shu sababli albomning konseptualligini aniqlash qiyin hisoblanadi. Ushbu formatdagi albomlar tarixi folk ijrochi Woody Guthriening 1940-yildagi „Dust Bowl Ballads“ albomidan boshlangan boʻlib, keyinchalik jaz musiqachi Frank Sinatra tomonidan 1940—1950-yillarda ommalashtirilgan. Ushbu termin koʻpincha Rok-musiqa janri bilan bogʻlanadi.

Bunga sab qilib Rok-operalarni keltirish mumkin boʻlib: ushbu „operalar“ syujetga ega va musiqachilar orasida rollarga boʻlingan holda ijro etiladi. Rok-operalar davomiyligi uzun boʻlgan musiqiy chiqishlar va „mehmon“ musiqachilar bilan birga yaratilgan albom sifatida ommaga eʼlon qilinishi mumkin. Konseptual albom sifatida yaratilgan rok operalarga misol qilib — Ayreon, Avantasia va Aina guruh va proyektlarining barcha musiqiy albomlari, rus pauer metal guruhi Epidemiya tomonidan yaratilgan Elfiyskaya rukopis albomi, Green Day guruhining „American Idiot“ va „21st Century Breakdown“ albomlarini keltirish mumkin. 1960-yillardan boshlab hozirgi kungacha koʻplab janrlarda mashhur konseptual albomlar yaratilgan.
## Tavsifi
„Konseptual albom“ atamasining aniq tavsifi yoʻq.. Fiona Sturgesning The Independent nashriga xabar qilishicha, konseptual albomlar „avvalboshdan dramatik gʻoya asosidagi lonpley sifatida tavsiflangan, lekin bunday nomlash subyektivdir“. Ushbu turdagi ijod naʼmunalarini 19-asrda ham yaratishgan boʻlib, ushbu naʼmunalar ham tavsiflanishda huddi yuqoridagi muammolarga uchragan. Ushbu turdagi albomlarning keng miqyosda tavsiflanishi, konseptual albom deganda: soundtreklar, toʻplamlar, mashhur xitlar albomlari, bayramona va konsert albomlarini ham bu turga yanglish kiritilishiga sabab boʻlishi mumkin.

AllMusicning yozishicha: „Konseptual albom muallifning aynan biror-bir mavzudagi qoʻshiqlar toʻplami boʻlishi mumkin boʻlib, bunday plastinkalar 1950-yillarda ommalashgandi… Huddi shunday tarzda Konseptual albom atamasi 1960-yillardagi roknrollchilar oʻz isteʼdodlari chegarasidan chiqaolgan vaqtlar bilan ham chambarchas bogʻliqdir“".
## Manbalar

## Adabiyotlar

* 
* 
* 
* 
* 
* 
* 
* 
* 
* 
* 
* 
* 
* 
* 
*
Sahar Ajdamsani

**Sahar Ajdamsani** (1996-yil 26-martda tugʻilgan) — eronlik qoʻshiqchi, bastakor, shoir, soʻz muallifi, yozuvchi va fotograf.

## Hayoti
Sahar sakkiz yoshida sheʼr yozishni boshlagan va fors, ingliz va nemis tillarida ham sheʼrlar yozgan..

Uning asarlarining mavzusi dunyo tinchligi, ayollar huquqlarini himoya qilish, mehr -oqibat va . U oʻz sanʼati bilan ayollar huquqlari va inson huquqlarini himoya qiluvchi, tinchlik, insonparvarlik, tenglik va mehr-oqibatni targʻib qiluvchi rassom sifatida tanilgan.

U koʻplab mamlakatlar sanʼati haqida yozilgan sanoqli eronlik ijodkorlardan biri va ayollar huquqlariga bagʻishlangan „Senzura“ sheʼri uchun WILD ovozli sheʼriyat festivali gʻolibi boʻlgan birinchi eronlikdir.

Sahar shuningdek, Global Fotosuratlar Ittifoqining Erondagi vakili etib saylangan.

Eronda musiqa ayollar uchun taqiqlangan va taqiqlangan boʻlsa-da, u koʻplab mamlakatlarda koʻplab konsertlar berdi va Eronda ayollar uchun koʻplab cheklovlarga qaramay, u muvaffaqiyatga erishdi va xalqaro miqyosda tan olingan.

Uning sheʼrlari turli tillarga tarjima qilingan va koʻplab mamlakatlarda nashr etilgan. U koʻplab mamlakatlardagi sheʼriyat festivallariga ham taklif etilgan.

## Mukofotlari

* WILDsound sheʼriyat festivali, Nyu-York, AQSh, 2019
* Qora va oq fotosuratlar festivali, Afina, Gretsiya, 2019
* 8-Xalqaro Afina sheʼriyat festivalining eng yaxshi shoiri, Afina, Gretsiya, 2019
* 10-Xalqaro „Woman Scream“ sheʼriyat festivali, Meksika, 2020.

## Kitoblari

* Yerning 5-mavsumi, 2018 (sheʼr kitobi)
* Men oyga uchdim, 2019 (sheʼr kitobi).

## Albomlari

* Dreamy World: Dunyo tinchligi musiqa albomi. Ushbu albomdagi har bir sheʼrning ohangi albomda 13 davlat hamkorlik qilgan bir mamlakat bastakori tomonidan yaratilgan. BMT va UNICEF tomonidan qoʻllab-quvvatlangan ushbu albomning maqsadi tinchlikka intilayotgan dunyoni namoyish qilish edi.

## Noyob sanʼat asarlari

* Karantin dunyosi: Covid-19 pandemiyasi haqida 11 xil tilda (fors, ingliz, nemis, kurd, fransuz, arab, italyan, ispan, rus, hind va yunon) qoʻshiq va musiqiy videoda 11 ta jahon yulduzi (Jessica Lin, Bernd Kieckhäben) ishtirok etdi., Karvan Komil, Flora Fishbax, Ammar Alazaki, Erika De Matteis, Luis Fernando Borxas, Rodion Gazmanov, Jyotica Tangri, Nasos Papargyropulos).vSahar matni (barcha tillarda) va kuyini oʻzi yozgan. U qoʻshiq matnini 1 kunda yozdi va buni moʻjiza sifatida aytdi. U, shuningdek, ushbu global loyihaning prodyuseri, rejissyori va ssenariy muallifi ham edi.

## Koʻrgazmalari

* Afina, Gretsiya, 2019
* Milan, Italiya, 2020.

## Manbalar



## Havolalar

*
Markaziy Litva gerbi

**Markaziy Litva gerbi** — Markaziy Litva Respublikasining gerbi boʻlib xizmat qiluvchi ramz. U 1920-yil 12-oktabrda tashkil etilgan va 1922-yil 18-aprelgacha, davlat oʻz faoliyatini toʻxtatgunga qadar amalda boʻlgan.

## Dizayni
Gerbda rasmiy ravishda burgut va Pahonia (ot ustidagi ritsar) tasvirlangan. Oʻng tomonda toj kiygan kumush (oq) burgut, chap tomonda esa kumush (oq) Pahonia; sakrayotga ot ustida oʻng qoʻlida qilich, chap qoʻlida esa Lotaringiya xochi tasvirangan qalqon tutgan ritsardan iborat. Ikkala tasvir ham kumush (oq) qirrali qizil fon ichiga joylashtirilgan. Uning dizayni 1831-yil noyabr qoʻzgʻoloni chogʻida Polsha milliy hukumati tomonidan qoʻllangan gerbga taalluqli edi.

## Tarixi
Gerb davlat ramzi sifatida 1920-yil 12-noyabrda Markaziy Litva armiyasi boshligʻining 1-sonli farmonida qabul qilingan. 1922-yil 18-aprelda Markaziy Litva Respublikasi Polsha tarkibiga kiritilganidan keyin gerbdan foydalanish toʻxtatilgan.

## Galereya

Fayl:Godło-Litwy-Środkowej.jpg|1920-yilgi gerbning chizmasi.
Fayl:Herb Litwy Srodkowej 1922 crop.jpg|1920-yildagi Markaziy Litva armiyasi bosh qo'mondonligining 1-sonli farmonida tasvirlangan gerb.
Fayl:Stamp of Central Lithuania CoA.jpg|1920-yildagi pochta markasidagi gerb.
Fayl:Central Lithuania 1920 MiNr 001A B002.png|1920-yildagi pochta markasidagi gerbi.
Fayl:Central Lithuania 1921 MiNr 036B B002.png|1921-yilgi pochta markasidagi gerbi.
Fayl:Central Lithuania 1921 MiNr038B B002 crop.jpg|1921-yilgi pochta markasidagi gerbi.
Fayl:Stamp Sejm w Wilnie 1922.jpg|1922-yilgi pochta markasidagi gerbi.


## Manbalar
Chop Suey!

„**Chop Suey!**“ () — AQShda tuzilgan „System of a Down“ xevi-metal guruhi ijro etgan qoʻshiq. Guruhning „Toxicity“ nomli ikkinchi studiyaviy albomiga kiritilgan. Tarona 2001-yilning avgustida singl oʻlaroq chiqarilgan. „Chop Suey!“ qoʻshigʻi „System of a Down“ repertuaridagi eng taniqli qoʻshiqlarning biri boʻlib, guruhning „tashrif qogʻozi“ oʻlaroq koʻriladi.

Qoʻshiq uchun guruh 2002-yil „Eng yaxshi metal ijro“ () nominatsiyasida „Grammy“ mukofoti bilan taqdirlangan. 
„Loudwire“ nashri tuzgan „XXI asrning eng yaxshi xard-rok qoʻshiqlari“ roʻyxatida „Chop Suey!“ qoʻshigʻi birinchi oʻrinni egallagan. „Loudwire“ jurnali ham, „Kerrang!“ jurnali ham taronani „System of a Down“ guruhi ijro etgan eng yaxshi qoʻshiq deb topgan.

Qoʻshiq mualliflaridan biri hamda guruh aʼzosi Daron Malakian qoʻshiq odamlar qanday oʻlishiga qarab boshqalar ularga turli munosabatda boʻlishi haqida ekanligini aytgan. Qoʻshiqdagi ayrim misralarni qoʻshiq hammualifi va guruh solisti Serj Tankian ashulaga prodyuserlik qilgan Rick Rubin kutubxonasidagi kitoblardan olgan.

„Chop Suey!“ qoʻshigʻi dastlab „Suicide“ () deb nomlangan, ammo „Columbia Records“ guruhni qoʻshiq nomini oʻzgartirishga majburlagan. Qoʻshiqqa xitoycha taom — chap-choy () nomi berilishi soʻz oʻyinidir: „suey“ soʻzi „suicide“ soʻzi bilan tenglashtirilgan bo'lib, bu soʻzning yarmi „kesib tashlangan“ (). Ammo guruh aʼzolari qoʻshiq nomi majburan oʻzgartirilmaganini, balki oʻzlari mustaqil ravishda oʻzgartirishganini aytishgan. Albomga kiritilgan versiyada qoʻshiq boshida barabanchi John Dolmayan sanar ekan, Tankian „Suicide“ ashulasini ijro etyapmiz, deb aytganini eshitish mumkin.

Qoʻshiq uchun taniqli rejissyor Marcos Siega klip suratga olgan. Unda guruh aʼzolari koʻp sonli muxlislar oldida ijro etayotganini tasvirlangan. Kadrlarning birida Tankian chap-choy isteʼmol qilayotganini koʻrish mumkin. Bu qoʻshiq nomiga yagona ishoratdir. Klip YouTubeda bir milliard martadan koʻp koʻrilgan ilk metal janridagi klipdir.

## Manbalar

## Havolalar
*
Zar Amir Ebrahimi

**Zahra Amir Ibrohimiy** (1981-yil 9-iyulda tugʻilgan) professionalligi bilan tanilgan **Zar Amir Ibrohimiy**, eronlik aktrisa. U „Nargess“ (2006) teleserialidagi roli bilan tanilgan. „*Muqaddas oʻrgimchak*“ (2022) trilleridagi ijrosi uchun u 2022-yilgi Kann kinofestivalida „ Eng yaxshi aktrisa“ mukofotini qoʻlga kiritdi.

## Yoshlik yillari va martabasi
Zahra Amir Ibrohimiy 1981-yilda Tehronda tugʻilgan. U Azad universitetida teatr fakultetida tahsil olgan va professional faoliyatini qisqa metrajli filmlar suratga olishdan boshlagan. U oʻzining birinchi qisqa metrajli filmini oʻn sakkiz yoshida suratga oldi. U Eron jamoat televideniyesidagi birinchi ishidan koʻp oʻtmay mashhur boʻldi. U Eronning mashhur „ *Nargess“* (2006) teleserialidagi roli tufayli Eronda yaxshi tanilgan.

Ibrohimiy ham professional fotograf boʻlib, uning faoliyati ijtimoiy mavzular va muammolarga qaratilgan. Hozirda u Fransiyaning Parij shahrida yashaydi.

U aktrisa Golshifteh Farahani bilan yaqin doʻst.

## Munozara
2006-yilda oʻzini Ibrohimiy deb daʼvo qilgan ayolning erkak bilan jinsiy aloqada boʻlgan videosi internetga tarqalib, DVD diskida eʼlon qilinganida, Ibrohimiy Eronda janjal markaziga aylandi. Keyinchalik u Tehron bosh prokurori Said Mortazaviy tomonidan rasmiy tekshiruviga sabab boʻldi. *[[The Guardian]]* nashriga bergan intervyusida Ibrohimiy filmdagi ayol u emasligini va buni oʻz karyerasini yoʻq qilish uchun moʻljallangan ayblovchi tasvirlar montaj qilinganligini, bunda studiya usullaridan foydalanilganligini aytib oʻtgan.  Maʼlumotlarga koʻra, tasmani tarqatganlikda gumon qilinayotgan ism-sharifi oshkor etilmagan shaxs Armanistonga qochib ketgan, biroq keyinchalik Eronga qaytarilgan va jamoat axloqi qonunlarini buzganlikda ayblanib jinoiy javobgarlikka tortilgan.  Oʻz joniga qasd qilishga urinish haqidagi mish-mishlarni Ibrohimiy ham rad etdi: „Men oʻz mamlakatim xalqiga tirik ekanligimni aytmoqchiman. Men Eron ayollarining kuchi haqida oʻylayman va oʻz millatim qizlari va ayollarining hurmatini himoya qilaman“ 

Xabarlarga koʻra, Ibrohimi hozir Fransiyada yashaydi. 

## Filmografiya

### Film

### Televizion

## Mukofotlari va nominatsiyalari

## Maʼlumotnomalar



## Havolalar

*
Born Pink

**„Born Pink“**  — Janubiy Koreyaning „*[[Blackpink]]“* qizlar guruhining ikkinchi studiyaviy albomi boʻlib, 2022-yil 16-sentabrda „''YG Entertainment''“ kompaniyasi va  *„[[YG Entertainment|<nowiki/>]]Interscope Records<nowiki/>[[YG Entertainment|<nowiki/>]]“* studiyasi orqali chiqarilgan. Singl guruhning 2020-yildagi  *„<nowiki/>[[The Album]]<nowiki/>“* albomidan keyingi birinchi toʻliq metrajli rekordini belgilab bergan. Pop janridagi albom sifatida taʼriflangan *„Born Pink“* tanqidchilarning ijobiy sharhlariga ega boʻldi.

*„Born Pink“* ikkita singl tufayli qoʻllab-quvvatlanib, ularning ikkalasi ham Billboard Global 200 xitparadida birinchi oʻrinni egalladi. Toʻliq chiqishidan oldin „''Pink Venom''“ singli 10 ta mamlakatning milliy xitparadlarida birinchi oʻrinni egallab, Janubiy Koreyaning Circle Digital Chart roʻyxatida ikkinchi va AQSh ''Billboard'' Hot 100 roʻyxatida 22-oʻrinni qoʻlga kiritgan. Albomning ikkinchi singli „*[[Shut Down]]“* Yangi Zelandiya va Avstraliya musiqiy chartlarida kuchli oʻntalikka kirdi. Ilgari *[[PlayerUnknown’s Battlegrounds Mobile|PUBG Mobile]]* jangovar videooʻyini bilan hamkorlikda promo-singl sifatida chiqarilgan „*[[Ready for Love]]“* qoʻshgigʻi ham trek roʻyxatiga kiritildi. Albomni targʻib qilish uchun „Blackpink“ oktyabr oyidan boshlab ''„Born Pink World Tour''“ gastrol safarini boshladi.

## Tarkibi
*„Born Pink“* sakkiz trekli albom boʻlib , hip-hop, pop, disko, ballada, pop-rok va bubblegum pop kabi janrlarni oʻz ichiga oladi Albom „*[[Pink Venom|Pink Venom“]]* — anʼanaviy koreys asboblari elementlarini EDM va pop-rap bilan uygʻunlashtirgan hip hopga asoslangan singli bilan ochiladi. Lirik jihatdan, qoʻshiq Blackpinkning ishonchi va ikki tomonlama oʻziga xosligini yaʼni ham shirin, ham halokatli sifatida ifodalaydi va guruhning xalqaro miqyosdagi mashhurligini oshiradi. *[[Shut Down]]* qoʻshigʻida klassik kompozitsiya boʻlmish „*[[La Campanella]]“* taronalari aks ettirilgan . *[[Yeah Yeah Yeah|„Yeah Yeah Yeah]]<nowiki/>“* treki *[[The Star|„The Star]]*“guruhi aʼzosi Park Jun-hee taʼkidlaganidek, „80-yillarning tebranishlarini beruvchi diskoteka uslubidagi kuy 50 soniyadan oshib, yosh sevgi va yoshlik lahzasini aks ettiradi. Bu bizga yoz tunlarini sevgimiz bilan oyning yorqin nuri ostida oʻtkazishimizni eslatadi“.

Amerika Qoʻshma Shtatlarida *„Born Pink“* ''Billboard'' 200da 102 000 albom ekvivalent birliklari bilan birinchi oʻrinni egalladi. Bu 2008-yilda Danity Keynning „*Welcome to the Dollhouse“* albomidan keyin birinchi koreys ayol albomi va xitparadda birinchi o‘rinni egallagan ayollar guruhining birinchi albomi bo‘ldi. *„Born Pink“* K-pop qizlar guruhining Buyuk Britaniya albomlar jadvalida birinchi oʻrinni egallagan birinchi albomi boʻldi. *„Born Pink“* Avstraliya, Niderlandiya, Fransiya, Germaniya, Litva, Shvetsiya va Norvegiyada ham kuchli o‘ntalikka kirgan.

## Sotuvlar

## Yana qarang

* 2022-yilgi albomlar roʻyxati
* Janubiy Koreyada eng koʻp sotilgan albomlar roʻyxati
* 2022-yilning birinchi raqamli albomlari roʻyxati (Kanada)
* 2020-yillarning birinchi raqamli Buyuk Britaniya albomlari roʻyxati

## Manbalar
Terry Yake

**Terry Donald Yake** (, 1968-yil 22-oktyabrda tugʻilgan) —  sobiq professional xokkeyning markaziy oʻyinchisi. U Hartford Whalers, Mighty Ducks of Anaheim, Toronto Maple Leafs, St. Louis va Washington Capitals jamoalarida oʻynagan.

## Jamoalardagi faoliyati
Yake Gʻarbiy xokkey ligasida Brandon Wheat Kings jamoasi bilan uch yil oʻtkazgach, 4-mavsumda Hartford Whalers jamoasiga transfer qilinib 1987-yilgi NHL draftida 81-oʻrinni egalladi.

1988—1989-yilgi mavsumda Yake oʻzining professional debyutini oʻtkazdi. U Amerika Xokkey Ligasining Binghamton Whalers jamoasi bilan 75 oʻyinida maydonga tushdi.

1992—1993-yilgi mavsum Yake uchun ajoyib mavsum boʻldi. U Whalers bilan 66 oʻyinda ishtirok etgan va NHL faoliyatida 53 ochko toʻplagan. 1993—1994-yilgi mavsumda Yake yana bir kuchli mavsumni oʻtkazdi. Unga Anaheimning yangi tashkil etilgan Mighty Ducks jamoasi daʼvogarlik qildi.

Jamoa ochkolar boʻyicha yetakchi boʻlishiga qaramay, Mighty Ducks 1994-yilda Yakeni Toronto Maple Leafs jamoasiga sotib yubordi. U butun yil davomida bor-yoʻgʻi 19 ta oʻyinda maydonga tushdi va 1997-yilgacha NHLda oʻynamadi. Yake 1996-yilda Buffalo Sabers bilan shartnoma imzoladi va yil davomida Rochester Americans jamoasi bilan oʻynadi.

1997-yilda Yake Louis bilan shartnoma imzoladi. 1999-2000-yilgi mavsumda Yake Washington Capitals jamoasiga almashtirilgunga qadar Blues jamoasi bilan 26 oʻyin oʻtkazgan. 2000—2001-yilgi mavsumda Yake Capitals jamoasi bilan 12 ta oʻyinda maydonga tushdi.

2001—2002-yilgi mavsumdan boshlab Yake Germaniyadagi DELda uch yil oʻynadi. U 2008-yilda NLBning Lozanna HC jamoasining murabbiyi etib tayinlangan, ammo 2009-yilning kuzida professional faoliyatini yakunlash uchun ishdan boʻshatilgan.

Yake 2015-yilgi mavsumda havaskor tarzda xokkey oʻynashni davom ettirdi va 2012 va 2015-yillarda Allan kubogida gʻolib chiqqan katta jamoalar safida maydonga tushdi.

## Shaxsiy hayoti
Ayni paytda Yake rafiqasi va ikki qizi bilan Louisda yashaydi va hozirgi kunda go‘sht tarqatish bilan shug‘ullanadi.

## Faoliyat statistikasi

## Mukofot va unvonlari

## Manbalar
Anna Lopukhina

Malika **Anna Petrovna Lopukhina** ( ) (1777-yil 8-noyabr - 1805-yil 25-aprel) Rossiya imperatori Pavelning qirollik bekasi edi. 1798-yilda uning o'rniga Catherine  bosh bekasi sifatida tayinlangan.

## Oila
U rus dvoryanlarining eng qadimgi sulolalaridan biri bo'lgan Lopuxinlar oilasidan bo'lgan knyaz Pyotr Vasilyevich Lopuxinning qizi bo'lib, bu sulolaning yana bir mashhur a'zosi Buyuk Pyotr bilan to'yi bekor qilingan baxtsiz Natalia Lopukhina edi. Uning onasi Praskovia Ivanovna Levshina.

## Qirollik bekasi
Lopukhina 1796-yilda bal paytida imperator Pavel bilan uchrashdi. Uning unga nisbatan muloyimligi sud fraktsiyasi tomonidan qayd etilgan, u imperator Mariya Fedorovna ta'siriga qarshi vosita sifatida Annadan  foydalanishga umid qilgan. Imperatorga, uni sevib qolgan qiz shu sababli o'zini o'ldirish arafasida ekanligini aytishdi. Pavel uning oilasini Sankt-Peterburgga olib kelishni buyurganida, qirolicha befoyda aralashishga urinib ko'rdi va Lopukhinaga  xat yuborib, uni uyda qolishni talab qildi.

Anna poytaxtga olib kelinganidan so'ng, imperator uning otasini Bosh prokuror etib tayinladi va uni " Olijanob Hazrati " unvoni bilan shahzoda qildi. Annaning o'zi ham mukofotlar, jumladan Avliyo Ioann ordeni bilan taqdirlangan. Pavelning iltimosiga ko'ra, uning ibroniycha ismining tarjimasi - "inoyat" - harbiy kemalarga berildi va imperator soqchilarining standartlariga yozib qo'yildi. Har bir narsani hisobga olsak, Lopukhinaning podshohning jahldor fe'l-atvoriga ta'siri foydali bo'lgan deb hisoblanadi, 1799-yilda u bolalikdagi do'sti knyaz Pavel Gagarin bilan turmush qurishga ruxsat so'radi. Hukmdor rozi bo'lgandan so'ng, Gagarin Aleksandr Suvorov armiyasidan chaqirib olindi. To'y 1800-yil 11-yanvarda bo'lib o'tdi.

## Keyinchalik hayot va o'lim
Bir yil o'tgach, imperator o'ldirildi va Gagarinlar Turinga yo'l olishdi, u yerda uning eri knyaz Gagarin elchi etib tayinlandi. Anna 1805-yilda 27 yoshida sildan vafot etdi. Uning jasadi Rossiya poytaxtiga olib kelindi va  Aleksandr Nevskiy Lavraning Avliyo Lazar cherkoviga dafn qilindi.

## Manbalar
Xerosis

**Xerosis,** **xerosis** cutis yoki oddiygina **quruq teri** — terining haddan tashqari quruqlashib ketishi bilan tavsiflanadigan teri kasalligidir.

„Quruq teri“ degan maʼnoni anglatuvchi tibbiy atama x*eroderma,* lotincha ksero „quruq“ + yunoncha *derma* „teri“ *soʻzlaridan* kelib chiqqan.

Koʻp hollarda quruq terini yumshatuvchi yoki namlovchi vositalar bilan xavfsiz davolash mumkin. Xerosis koʻpincha bosh terisi, oyoqlar, qoʻllar, boʻgʻimlar, qorinning yon tomonlari va sonlarda uchraydi. Quruq teriga xos boʻlgan simptomlar asosan yorilishlar paydo boʻlishi va qichishishdan iborat boʻladi.

## Etiologiyasi

Xeroderma juda keng tarqalgan kasallikdir. Koʻpincha qishda, tashqarida sovuq, ichkarida esa issiq havo boʻlgani sababli yuzaga kelgan past nisbiy namlik sababli kelib chiqadi. Bunday ob-havo terining namligini yoʻqotilishiga olib keladi va teri quruqlashib, yorila boshlaydi. Bundan tashqari tez-tez choʻmilish yoki qoʻllarni yuvish, ayniqsa sovun ishlatilsa, xerodermaning rivojlanish xavfi yanada ortadi. Xerodermiya A vitamini, D vitamini, sink yetishmovchiligi, tizimli kasallik yoki baʼzi dori vositalarining taʼsiri natijasida ham kelib chiqishi mumkin.

## Profilaktikasi
Bugungi kunda oʻsimlik moylari, neft moylari, lanolin asosidagi koʻplab kremlar va losonlar keng tarqalgan. Profilaktik chora sifatida bunday mahsulotlar terining quruqligini oldini olish uchun zararlangan hududga surtilishi mumkin.

## Davosi
Taʼsirlangan hududga yumshatuvchi vositalar yoki teri losonlari/kremlarini bir necha marta surtish (odatda bir necha kun davomida) xerodermaning tezda yoʻqolishiga olib keladi. Xususan, vazelin, oʻsimlik moylari va mineral moy kabi namlikka nisbatan yuqori darajada okklyuziv toʻsiqlarni qoʻllash yaxshi natija beradi.

Qoʻy junidan olingan lipidlarning tabiiy aralashmasi boʻlgan lanolin, inson terisidagi tabiiy lipidlarni almashtirishga yordam beradi va qadim zamonlardan beri (va zamonaviy tibbiyotda) xerodermani davolashning eng kuchli vositalaridan biri sifatida qoʻllanadi. Biroq, baʼzi odamlarning lanolinga nisbatan allergiyasi boʻladi va qoʻllanilganda aks taʼsir koʻrsatadi. Bundan tashqari, sof lanolin mumsimon modda boʻlib, koʻp odamlar uchun quruq terida (ayniqsa, tananing katta joylarida) umumiy foydalanish uchun qiyin va noqulay hisoblanadi. Shuning uchun ham nisbatan foydalanish qulayroq boʻlgan lanolin birikmalaridan foydalanilgan bir necha xil kremlar ishlab chiqarilgan va ushbu kremlar amaliyotda keng qoʻllanadi.

### Xavfsizlik choralari
Koʻpgina terini namlantiruvchi kremlarga xushboʻylantiruvchi moddalar, parabenlar va lanolin qoʻshiladi. Bu moddalar esa allergiya berish xavfi mavjud. Shu sababli bunday kremlarni qoʻllashda ehtiyotkorlik choralariga rioya qilinishi zarur.

## Manbalar
Stéphane Yelle

**Stéphane A. Yelle** (1974-yil 9-mayda tugʻilgan) — Kanadalik sobiq professional xokkeyning markaziy oʻyinchisi boʻlib, Milliy xokkey ligasida Colorado Avalanche, Calgary Flames, Boston Bruins va Carolina Hurricanes jamoalarida oʻynagan.

U 1996—2001-yillarda Colorado jamoasi bilan Stanley kubogining ikki karra chempionidir.

## Jamoalardagi faoliyati
Yelle New Jersey Devils jamoasi tomonidan 1992-yilda NHLga kirish draftida 8-raundda (umumiy 186-oʻrin) jamoa tarkibiga tanlab olingan. 1994-yil 1-iyunda u Quebec Nordiques jamoasiga transfer qilindi.

Yelle Avalanche jamoasining NHLdagi birinchi mavsumida Stanley kubogi chempionatiga chiqish yoʻlida 71 oʻyinda maydonga tushdi. Ajoyib oʻyinchi va qattiqqoʻl, mehnatkash xokkeychi sifatida tanilgan Yelle 1995-yildan 2002-yilgacha Avalanche uchun yetti mavsum oʻynadi.

2002-yilning 1-oktabrida Stéphane Chris Drury bilan birga Avalanche tomonidan Derek Morris, Dean McAmmond va Jeff Shantzevaziga Calgary Flames jamoasiga almashtirildi. Calgary jamoasi bilan oʻtkazgan besh mavsumi davomida Yellening koʻp qirrali himoyachi sifatida tanilgan, chunki u koʻpincha boshqa oʻyinchilar jarohat olganida himoyachi sifatida maydonga tushgan.

2007-yil 3-sentyabrda Yelle Boston Bruins bilan ikki yillik shartnoma imzolagan. 2007—2008-yillarda 51 oʻyinda maydonga tushib, Eastern konferensiyasida yetakchilik qilayotgan Bruins jamoasida 12 ochko toʻplagan.

2009-yil 19-avgustda u Carolina Hurricanes bilan bir yillik shartnoma imzolagan. 2009—2010-yilgi mavsumda Hurricanes Yelleni jamoa tarkibidan chiqarib yubordi.

2010-yil 3-mart kuni Yelle Harrison Red bilan birga Hurricanes tomonidan Colorado Avalanche jamoasiga Cedric Lalonde-McNicoll evaziga transfer qilingan.

## Faoliyat statistikasi

## Mukofot va unvonlari

## Manbalar
Ribes sanguineum

***Ribes sanguineum***, **gulli** **smorodina**, **qizil gulli smorodina** yoki **qizil smorodina** — gulli oʻsimliklarning Grossulariaceae oilasiga mansub boʻlib, vatani gʻarbiy AQSh va Kanada.

## Tavsif
Boʻyi 3 metrgacha gacha oʻsadigan bargli buta. Tabiiyki, u koʻp poyali boʻlib, toʻgʻridan-toʻgʻri dumaloq boʻlib, daraxt shaklida oʻstirilishi mumkin.

Poʻstlogʻi toʻq jigarrang-kulrang, och jigarrang yasmiqlar bilan ajralib turadi.

Barglari navbatma -navbat joylashgan, oddiy, 2-7 santimetr va keng, beshta boʻlakli. Bahorda yosh daraxtlar kuchli smolali hidga ega boʻladi.

Gullar erta bahorda, barglar paydo boʻlishi bilan bir vaqtda hosil boʻladi.

Mevasi taxminan toʻq binafsha oval, 1 sm uzunlikdagi rezavor meva. Mevasini yeyish mumkin, ammo taʼmi yoqimsiz.

## Taksonomiya

### Turlari

### Etimologiya
Lotincha binar nomi *sanguineum* „qon-qizil“ degan maʼnoni anglatadi.

## Tarqalish
Uning vatani Amerika Qoʻshma Shtatlari, Kanada va Meksikaning gʻarbiy qismidir. Gʻarbiy Britaniya Kolumbiyasida, Vashington va Oregonda u Kaskadlarning gʻarbidagi ham hududlarda keng tarqalgan. Kaliforniyada u qirgʻoq yaqinida va Santa Barbara okrugigacha janub hududlarida oʻsadi. Meksikada u faqat Tinch okeanidagi Gvadalupe orolida oʻsadi. Garchi uning saqlanish holati qolgan hududda xavfsiz boʻlsa-da, Aydaxoda u jiddiy xavf ostida va Bonner, Kootenai, Beneva va Adams okruglarida kamdan-kam uchraydi.

U moʻtadil Yevropa va Avstraliyada keng tarqalgan va madaniylashtirilgan.

Qizil gulli smorodina erta bahorda kolibrilar va kapalaklar yordamida changlanadi. Buta barglarni va rezavorlar qushlar, kiyiklar, mayda sutemizuvchilar tomonidan isteʼmol qiliadi. Uning shoxlari qushlar uyasi uchun juda qulay joy.

Bu tur 1920-yillardan boshlab Amerika Qoʻshma Shtatlarida 1966-yilda *Ribes* va Gʻarbiy oq qaragʻay populyatsiyalari orasida qarama-qarshili kuchayganligi sababli taqiq bekor qilinmaguncha federal darajada cheklangan edi****.

Qizil gulli smorodina soyaga chidamli oʻsimlik, ammo quyoshli joylarni afzal koʻradi. U qurgʻoqchilikka yaxshi toqat qiladi, lekin salqin va nam sharoitlarda yaxshiroq rivojlanadi.

### Invaziv tur sifatida
Qizil gulli smorodina 1904-yilda naturalizatsiya qilinganidan beri Yangi Zelandiyada invaziv tur boʻlib kelgan, u yerda u butalar va suv yoʻllari boʻylab mahalliy oʻsimliklarni siqib chiqaradigan zich toʻplamlarni hosil qiladi.

Bu tur Tasmaniyada „muhim ekologik begona oʻt“ hisoblanadi, ammo u keng tarqalmaganligi sabali muhofazaga muhtoj.

U erta bahorda yorqin rangli va xushboʻy gullari va qushlar uchun ajoyib yashash sharoitigi ega buta sifatida mashhur bogʻ boʻlib qolmoqda. Oqdan toʻq qizil ranggacha gul ochadigan koʻplab navlari yaratilgan. Quyidagi navlar Qirollik bogʻdorchilik jamiyatining Bogʻdagi xizmatlari uchun mukofotiga sazovor boʻldi:

* „Koja“ 
* „Poky’s Pushti“ 
* White Icicle = "Ubric" 

## Foydalanish
Mahalliy aholi rezavorlardan oziq-ovqat sifatida foydalanadilar, ularni yangi yoki quritilgan holda isteʼmol qiladilar yoki ulardan murabbo, pirog, sharbat yoki sirop tayyorlaydilar. Gullar ichimliklar, ayniqsa spirtli ichimliklarni quyish uchun ishlatilishi mumkin.

## Manbalar
Otalar kuni

**Otalar kuni** - har yili iyun oyining uchinchi yakshanbasida ko'plab mamlakatlarda otalar sharafiga nishonlanadigan maxsus kun.

## Kelib chiqish tarixi
Amerika fuqarolik urushi faxriysining qizi Sonora Smart Dodd otalar kuni onalar kuni kabi bo'lishi kerak, deb o'yladi.  Doddning otasi olti farzandni onasiz, yolg'iz o'zi tarbiyalagan.  Otasining tug'ilgan kuni, 5-iyun bo‘lgani sabab, Otalar kuni deb e'lon qilish uchun ish boshladi, lekin bu urinishlar o'sha sanaga yeta olmadi va bayramlar iyun oyining uchinchi yakshanbasiga ko'chirildi. 

Otalar kuni birinchi marta 1910 yil 19 iyunda Vashington shtatining Spokan shahrida nishonlangan.  1924 yilda Amerika Qo'shma Shtatlari Prezidenti Kalvin Kulidj bayramni qo'llab-quvvatlaydi; Ammo u rasman **"Otalar kuni"** deb e'lon qilinmagan.  1966 yilda oʻsha davr prezidenti Lindon Jonson iyun oyining uchinchi yakshanbasi har yili Otalar kuni sifatida nishonlanishi haqida bayonot eʼlon qildi. 1972 yilda Prezident Richard Niksonning imzosi bilan Otalar kuni AQShda qonuniy ravishda davlat bayrami deb e'lon qilindi. 

Otalar kuni butun dunyoda otalar va otalarning farzandlari hayotiga qo'shgan hissasini e'tirof etish uchun nishonlanadi. Garchi u dunyo bo'ylab turli sanalarda nishonlansa-da, ko'plab mamlakatlar bu kunni iyun oyining uchinchi yakshanbasida nishonlaydi. Avstraliya va Yangi Zelandiyada Otalar kuni sentyabr oyining birinchi yakshanbasidir. Tailandda u 5 dekabrda, mamlakat qirolining tug'ilgan kunida nishonlanadi. Braziliyalik otalar avgust oyining ikkinchi yakshanbasida nishonlanadi. 

Katoliklar esa boshqa sanani Otalar kuni sifatida nishonlashadi. Ular bu bayramni diniy nuqtai nazardan qabul qilib, 19 mart kunini nasroniy payg'ambar Isoning otasi xotirasiga nishonlashdi. Ular otalariga Yusufning kuni nomi bilan sovg'alar berishadi. Ba'zi mamlakatlarda bu bayramlar o'zlarining diniy xususiyatlaridan tashqariga chiqdi. 

## Manbaalar
Adrian Allinson

**Adrian Allinson** ROI () haqiqiy ismi **Adrian Paul Allinson** (1890-yil 9-yanvarda tavallud topgan)- ingliz rassomi, kulol va oʻymakori. Adrian Allinson Janubiy Yevropa va Shimoliy Afrika manzaralari, koʻplab London transporti uchun yaratgan bir qator mashhur plakatli asarlari bilan tanilgan musavvir. 

## Hayot yoʻli
Adrian Allinson Londonda shifokor Tomas Allinsonning toʻngʻich oʻgʻli boʻlgan, Adrian Allinsonning vegetarianizm, kontratseptsiya tarafdoriligining tibbiy roʻyxatdan oʻchirilishiga olib kelgadi.  Adrian Allinson Polshalik Ravvinning nabirasi boʻlgan. Adrian Allinson berlinda tahsil olgan portret rassomi edi.  Adrian Allinsonning akasi shifokor Bertrand P. Allinson boʻlgan. 

Adrian Allinson Wycliffe kollejini tark etgach, tibbiyotni oʻrganishni boshlaydi. Koʻp oʻtmay tibbiyotni tashlab, oʻrniga hayot yoʻli sanʼatga aylanadi. Ikkinchi yili Slade Tasviriy sanʼat maktabida stipendiya oladi.  1910-yilda o‘qishni tamomlab, Parij va Myunxenda o‘qish uchun Yevropaga yo‘l oladi. 1911-yil fevral oyida Alp togʻlari klubi galereyasida oʻtkazilgan birinchi koʻrgazmasidan soʻng Camden Town guruhining asoschilaridan biriga aylanadi  va boshqa aʼzolar bilan keyinchalik Vortisizm bilan birga London guruhini tashkil qiladi. 

Tinchlik tarafdori boʻlgan Adrian Allinson Birinchi jahon urushi davrida Bloomsbury guruhi bilan bogʻlanib, Daily Express gazetasi uchun chizmalar va oʻzining eng muhim asarlaridan biri, 1915-1916-yillarda Royal Café ichidagi sahna koʻrinishini yaratadi.  Adrian Allinson shuningdek, Beecham Opera kompaniyasi uchun toʻplamlar yarata boshlaydi.  1916-yilda Adrian Allinson vijdonan harbiy xizmatchi sifatida roʻyxatga olingan.

Urushdan keyin Adrian Allinson yana Yevropaga sayohat qiladi. Adrian Allinson 1933-yilda Britaniya rassomlari qirollik jamiyati, 1936-yilda esa Qirollik neft rassomlari instituti aʼzosi boʻladi.  1930-yillarda Adrian Allinson London transporti  va Empire Marketing Board uchun bir qator plakatlar yaratadi.  Adrian Allinson ikkinchi Jahon urushi paytida Urush rassomlari maslahat qoʻmitasi tomonidan hukumat urush rassomi sifatida tanlangan. Urushdan keyin Adrian Allinson Vestminster texnika institutida dars beradi. Oʻlimidan bir necha oy oldin Madam Tyusso uchun Kvame Nkrumaning mum haykalini yaratishda ishtirok etadi. 

Adrian Allinson 1959-yil 20-fevralda vafot etdi. 

## Manbalar
Mary Gow

**Mary Gow** () (1851-yil 25-dekabrda tavallud topgan) &#x2013; ingliz akvarelist rassomi.

## Biografiya

Mary Gow koʻplab asarlarini Gou janr va tarixiy mavzularda ijod qilgan. Mary Gowning asarlari Jeyms Gouning (1852 &#x2013; 1885) qizi va rassom Endryu Kerrik Gouning (1848-1920) singlisi boʻlgan edi. Mary Gow akvarelda asosan figuralar va janrlarni, ayniqsa yosh qizlarni chizgan.

Mary Gow Xizerli maktabida tahsil olgan va asosan Britaniya rassomlari qirollik jamiyatida keng koʻrgazmalar oʻtkazgan. 1869-1880-yillar orasida oʻn sakkizta asar yuborgan. Shuningdek, Mary Gow 1873-yildan Qirollik akademiyasida, Londondagi Yangi galereyada va Qirollik Birmingemda namoyish etilgan. Rassomlar jamiyati Mary Gowning Mari-Antuanetta kartinasi 1908-yilda Chantrey vasiyatiga koʻra sotib olingan. Mary Gowning eri janr rassomi Sidney Prior Xoll (1842-1922) boʻlgan. Mary Gow 1907-yilda turmushga chiqgan.

Mary Gow oʻz asarlarini 1893-yilda Illinoys shtatining Chikago shahrida boʻlib oʻtgan Butunjahon Kolumbiya koʻrgazmasida Tasviriy sanʼat saroyida namoyish etadi.  Mary Gowning " *Ona va bola* „ asari *“Dunyo rassomlari ayollari* " kitobiga kiritilgan.  Mary Gow 1875-yilda suv boʻyoqlari boʻyicha Qirollik rassomlar institutiga aʼzo boʻlgan. 

## Manbalar
Arne Dokken

**Arne Dokken** (1955-yil 27-avgustda tugʻilgan) — norvegiyalik sobiq futbolchi. U Norvegiyaning bir nechta klublari, ikkita Gretsiya klubida va Norvegiya milliy futbol jamoasida hujumchi sifatida oʻynagan. Norvegiya oliy divizionida sakkiz mavsumda jami 147 ta oʻyin oʻtkazib, 64 ta gol urgan. U 1975 va 1980-yillarda 1-divizionda eng yaxshi toʻpurar sifatida taqdirlangan. Uning oʻgʻli Kennet Dokken ham futbolchilik faoliyati bilan shugʻullanadi

## Faoliyati

### Klublardagi faoliyati
Arne Dokken Drammen shahrida tugʻilgan va oʻz faoliyatini Åssiden IF jamoasida boshlagan. 19 yoshida Strømsgodset IF jamoasiga oʻtgan. 1975-yilgi mavsumda u Norvegiya chempionatining eng yaxshi toʻpurari sifatida qayd etiladi. U Lillestrøm SK bilan 1978-yil Norvegiya kubogini va 1981-yilgi ligada oltin medallarni qoʻlga kiritgan. Keyin u Gretsiyaning Panathinaikos klubida professional faoliyatini davom ettiradi va klub tomonidan Apollon Smyrnis jamoasiga ijaraga beriladi. Faoliyatining oxirgi yillarida Norvegiyaning Rosenborg BK jamoasiga qaytadi va aynan shu jamoa safida rasman futbolchilikdagi faoliyatini yakunlaydi.

### Xalqaro faoliyati
Dokken toʻrt marta Norvegiya U-19 va 11 marta Norvegiya U-21 termasi jamoasida maydonga tushgan. U Norvegiya terma jamoasi safida 24 ta oʻyinda ishtirok etib, ikkita gol urgan.

## Murabbiylik faoliyati
U murabbiylik faoliyatini 1985-yilda „Rosenborg“ jamoasida boshlagan. Ushbu jamoa bilan bir necha bor oltin medallarni qoʻlga kiritadi va keyinchalik Rosenborg BK va FC Lyn Osloda sport direktori lavozimiga koʻtariladi. U Strømsgodset IFda murabbiy, sport boʻlimi boshligʻi va Sandefjord Fotballda 2004-yilgi mavsumda bosh murabbiy sifatida faoliyatini davom ettirgan.

## Yutuqlari

### Oʻyinchi sifatida
**Lillestrøm SK**

* Norvegiya oliy divizioni : 1981-yil; ikkinchi oʻrin: 1978-yil
* Norvegiya kubogi : 1978, 1981; ikkinchi oʻrin: 1980-yil

**Panathinaikos**

* Alpha Ethniki, ikkinchi oʻrin: 1981-1982
* Gretsiya kubogi : 1982-yil

### Murabbiy sifatida
**Rosenborg**

* Norvegiya oliy divizioni : 1985-yil

## Manbalar
Ryan Walter

**Ryan William Walter** (, 1958-yil 23-aprelda tugʻilgan) — professional xokkeyning markaziy oʻyinchisi boʻlib, Canada Milliy Xokkey Ligasida 15 mavsum oʻynagan. U, shuningdek, Vancouver Canucks jamoasida yordamchi murabbiy, Canada milliy ayollar xokkey jamoasi bosh murabbiyi, xokkey telekompaniyasi va Amerika Xokkey Ligasining Abbotsford Heat prezidenti boʻlgan.

## Yoshligi
Walter Britaniya Kolumbiyasining New Westminster shahrida tugʻilgan. Ammo Britaniya Kolumbiyasining Burnaby shahrida oʻsgan.1971-yilda u Quebecda boʻlib oʻtgan Xalqaro Pee-Wee xokkey turnirida Burnabyning kichik xokkey jamoasi bilan oʻynagan.

## NHLdagi faoliyati
Walter 1978-ylgi NHL Amateur draftida Washington Capitals jamoasi tomonidan tarkibga qoʻshib olingan. Capitals jamoasi uni ikkinchi mavsumda jamoa sardori etib tayinlagan. U NHL tarixidagi bu lavozimni egallagan eng yosh xokkeychi boʻlgan. Walter 1982-yilda blokbaster savdosida Monreal Canadiens jamoasiga sotilgan. U Doug Jarvis, Rod Langway, Craig Laughlin va Brian Engblom evaziga Rick Green bilan birga Monreal jamoasiga transfer qilingan. Canadaliklar 1986-yilda Stanley kubogi sohibi boʻlgan va Walterning ismi kubokka oʻyib yozib qoʻyilgan. 1989-yilgi Stanley kubogi finalida u 3-oʻyinning ikkinchi qoʻshimcha vaqtida gol urib, Canadaliklar 2:1 hisobida oldinga oʻtib olishini taʼminladi. 1991-yilda u Vancouver Canucks bilan erkin agent sifatida shartnoma imzolagan. U Canucksda oʻz faoliyatining soʻnggi ikki mavsumini oʻynadi va 1992-yilda BudweiserNHL yilning eng yaxshi odami mukofotini qoʻlga kiritdi. U qattiqqoʻl, mehnatkash xokkeychi sifatida tanilgan. Walter, shuningdek, NHLPA vitse-prezidenti lavozimida ham ishlagan.

## Murabbiylik faoliyati
2008-yilning 17-iyunida Walter Vancouver Canucks jamoasiga Alain Vigneault oʻrniga yordamchi murabbiy etib tayinlandi. U 2009—2010-yilgi mavsumdan soʻng u ishdan boʻshatildi. 2010-yil 21-sentyabrda Walter 2010-yilgi Toʻrt Millat Kubogida oltin medalni qoʻlga kiritgan Canada ayollar xokkey jamoasining bosh murabbiyi etib tayinlandi.

2011-yildan 2014-yilgacha Walter Amerika Xokkey Ligasining Abbotsford Heat prezidenti hamda Calgary Flamesning kichik liga filiali direktori boʻlib ishlagan.

## Shaxsiy hayoti
Walter motivatsion maʼruzachi, bir nechta kitoblar muallifi hisoblanadi. U hozirgi kunda xokkeydagi tajribasidan biznes va muvaffaqiyatga erishish uchun foydalanadi.

## Faoliyat statistikasi

### Doimiy mavsum va pley-off oʻyinlari

### Xalqaro faoliyati

## Mukofotlari

* WCHL birinchi yulduzli jamoasi — 1978-yil

## Yana qarang

* 1000 ta oʻyin oʻynagan NHL oʻyinchilari roʻyxati

## Manbalar
Nathan Ward

**Natan Ward** (, 1981-yil 8-dekabrda Edmonton, Alberta shahrida tugʻilgan) — kanadalik sobiq professional xokkeychi.

## Jamoalardagi faoliyati
Wardning faoliyati u Lake Superior Davlat Universiteti (LSSU) uchun NCAAga koʻchib oʻtganida boshlangan. Ward tezda oʻzini koʻrsatdi va birinchi mavsumida 38 oʻyinda 10 ochko toʻpladi.

Ward LSSU uchun asosiy oʻyinchi boʻlib qolishda davom etgan va 54 ochko toʻplagan. Keyingi uch mavsumda bir nechta oʻyinlarni oʻtkazib yuborgan. Ward LSSU bilan tuzgan shartnomasi tugagandan soʻng, Markaziy xokkey ligasida Odessa Jackalopes jamoasi bilan shartnoma imzolagan. Wardning birinchi professional xokkey mavsumi boʻlishiga qaramay, u har ikki oʻyinda deyarli bir ochko toʻplashga muvaffaq boʻlgan. Bunday natijalar Jackalopes jamoasini 2007—2008-yilgi mavsum uchun ham Ward bilan shartnoma imzolashga undadi. Ward yanada yaxshi natijalar koʻrsata boshladi. Keyinchalik u 64 oʻyinda 63 ochko toʻplagan.

2008-yilning yozida Ward birinchi marta Shimoliy Amerikadan tashqarida xokkey oʻynashga qaror qilgan va bosh murabbiy Tony Hand qoʻl ostida oʻynash uchun Manchester Pheonix jamoasi bilan shartnoma imzolagan. Ward 2008-yilning iyul oyida Jackalopesdagi jamoadoshi Alex Dunn bilan Manchesterga transfer qilingan. Manchesterda muvaffaqiyatli mavsum oʻtkazgandan soʻng, u jamoaga tashkilot ichki kubogi finaliga qadar etib borishiga katta yordam beradi. Ward oʻzini pleymeyker va toʻpurar sifatida namoyon eta oladi. Pheonix mavsum oxirida APLga koʻchib oʻtadi. Bu mavjud budjetni keskin cheklab qoʻyadi va shuning uchun katta guruhning aksariyati, shu jumladan Ward ham jamoa tarkibidan chiqib ketadi. 2009-yil 25-sentyabrda u Flint Generas jamoasi bilan shartnoma imzolaydi.

## Faoliyat statistikasi

## Manbalar
Kseniya Krasilnikova

**Kseniya Vasilevna Krasilnikova** (1991-yil 18-iyunda, Krasnoyarskda tugʻilgan) — rossiyalik figurali uchuvchi, Konstantin Bezmaternix bilan juftlik konkida uchishda qatnashgan. Bu juftlik 2008-yilda oʻsmirlar oʻrtasidagi jahon chempioniga aylandi. 

## Martaba

Kseniya konkida uchishni 5 yoshida boshlagan. U 2002-yilda Konstantin Bezmaternix bilan juftlik musobaqalarida qatnashdi. Ular Permda Valentina va Valeriy Tyukovlar bilan mashgʻulotlar oʻtkazishgan.

Kseniya va Konstantin ikki marta oʻsmirlar oʻrtasidagi jahon chempionatining bronza medali sovrindori boʻlishgan (2006 va 2007), nihoyat, 2008-yilda turnir chempioni unvonini qoʻlga kiritishdi.

2008-2009-yilgi mavsumda Kseniya va Konstantin murabbiylar bilan birgalikda yana bir yil oʻsmirlarda qolishga qaror qilishdi. Ular Meksikadagi oʻsmirlar oʻrtasidagi Gran-pri bosqichida gʻolib chiqishdi, keyin Belorussiyadagi bosqichda 4-oʻrinni egallashdi, ammo baribir seriya finaliga yoʻl olishdi. Gran-prining „kattalar“ seriyasida juftlik Xitoyda sahnaga chiqish uchun eʼlon qilindi, ammo jarohati tufayli Kseniya spektaklni tark etishga majbur boʻldi. Oʻsmirlar oʻrtasidagi Gran-pri finalida Kseniya tiklanishga muvaffaq boʻldi va ushbu turnirda juftlik uchinchi boʻldi. 2009-yilgi Rossiya chempionatida ular Yevropa va jahon chempionatlari uchun milliy terma jamoaga kirish uchun kurashda Ilyushechkina va Maysuradzega yutqazib, faqat 4-oʻrinni egallashdi. 2009-yil fevral oyida rossiyalik juftlik Universiadada unchalik yaxshi natija koʻrsatmadilar — ular oltinchi boʻlishdi.

2009-2010-yilgi mavsum davomida Kseniya belidan jarohat oldi. Shu sababli, sportchilar oʻzlari ishtirok etgan uchta turnirdan ikkitasini, shu jumladan milliy chempionatni tark etishga majbur boʻlishdi. Mamlakat chempionatidan soʻng darhol Kseniya Krasilnikova sport faoliyatini yakunlayotgani maʼlum boʻldi.

## Sport yutuqlari

WD = tanlovdan chiqdi

## Manbalar
Ryan Christie

**Ryan Christie** () 1995-yil 22-fevralda Shotlandiyaning Inverness shahrida tugʻilgan. Shotlandiyalik futbolchi „Bornmut“ va Shotlandiya terma jamoasi yarim himoyachisi. 2020-yilgi Yevropa chempionati ishtirokchisi.

## Jamoalardagi faoliyati
Ryan Christie oʻz shahrining „Inverness Caledonian Thistle“ klubini tugatgan. 2013-yilning 29-dekabrida u Shotlandiya Premer-ligasidagi debyutini „Celtik“ga qarshi o‘tkazdi. „Motherwell“ga qarshi, Ryan Christie „Inverness Caledonian Thistle“ uchun birinchi golini urdi. 2015-yilda u klubga Shotlandiya kubogini yutishda yordam berdi. Oʻsha yozda Ryan Christie yilning eng yaxshi yosh futbolchisi deb topildi va „Celtik“ bilan toʻrt yillik shartnoma imzoladi, ammo keyingi olti oyni „Inverness“da ijarada oʻtkazgan. 2016-yil boshida Ryan Christie „Celtik“ning toʻlaqonli futbolchisiga aylandi. 23-yanvar kuni „St Johnstone“ qarshi oʻyinda u yangi jamoada debyut qildi. 15-may kuni „Motherwell“ga qarshi oʻyinda Ryan Christie „Celtik“ safida birinchi golini urdi.

2017-yil boshida Ryan Christie „Aberdin“ga ijaraga oʻtdi. 27-yanvar kuni u yangi jamoasi safida „Dundee“ga qarshi debyut qildi. 4-fevral kuni „Partik Thistle“ga qarshi oʻyinda Ryan Christie „Aberdin“ uchun birinchi golini urdi. Yozda uning ijara muddati uzaytirildi.

2018-yilning yozida Ryan Christie ijara muddati tugaganidan keyin „Celtik“ga qaytdi. 2019-yilda Yevropa ligasi doirasida Fransiyaning „Renn“ va Italiyaning „Latcio“ klublariga qarshi o‘yinlarda u 3 ta gol urdi. Klub tarkibida Ryan Christie uch marta Shotlandiya chempioniga aylandi. 2021-yilning yozida Ryan Christie Angliyaning „Bornmut“ klubiga oʻtib, 3 yillik shartnoma imzoladi. Transfer summasi 1,5 mln. funt hisoblangan. U chempionatdagi debyutini „Barnsli“ga qarshi oʻtkazdi.

## Xalqaro faoliyati
2017-yil 9-noyabr kuni Ryan Christie Shotlandiya terma jamoasi Gollandiyaga qarshi o‘rtoqlik o‘yinida debyut qildi. 2019-yilning 16-noyabr kuni 2020-yilgi Yevropa chempionati saralash o‘yinida Kipr terma jamoasiga qarshi bahsda Ryan Christie milliy terma jamoadagi ilk golini urdi.

2021-yilda Ryan Christie Yevropa chempionatida ishtirok etdi. Turnirda u Chexiyaga qarshi oʻyinda maydonga tushdi.

## Shotlandiya jamoasidagi gollari

## Manbalar
Olyka qal'asi

**Olyka qal’asi** – 1564-yildan 18-asr oxirigacha Volhyniadagi (hozirgi Ukrainada) Radzivill knyazlik oilasining asosiy qarorgohi boʻlgan. Qal’aning asoschisi shahzoda Mikolaj „qora“ Radzivil (1515-1565) edi, u Olykani kenja oʻgʻli Stanislavga bergan.

Olyka qal’asi Kresydagi burchak qal’alari boʻlgan birinchi kvadrat qal’a. Sakkiz yil davomida deyarli uzluksiz qurilish ishlari olib borildi. Qal’a, ehtimol, 365 xonadan iborat Ukrainadagi eng katta aristokratlar qarorgohidir.

Napoleonning Rossiyaga bostirib kirishi paytida qal’aga rus harbiy gospitali koʻchib oʻtdi va 1837-yilgacha undan shifoxona sifatida foydalanildi. 1840-yilgi hujjat qal’ani ijaraga olinmaganligini koʻrsatadi. 1883-yilda qayta tiklash loyihasi boshlandi, ammo u Birinchi jahon urushidan keyin yakunlandi.

Olyka qal’asi balandligi teng boʻlmagan toʻrtta turar-joy binolaridan iborat boʻlib. xandaq bilan oʻralgan. Asl qal’aning minoralari yerga qulab tushdi, ammo qal’alar tarmogʻi hali ham joyida. Uch qavatli asosiy saroy, garchi dastlab 16-asrda qurilgan boʻlsa-da, aslida 17-18-asrlarda amalga oshirilgan taʼmirlash ishlari natijasidir.

Qal’a majmuasining boshqa binolari orasida ikki qavatli soat minorasi va Il Gesuning mukammal nusxasi boʻlgan Muqaddas Uch Birlikning Kollegial cherkovi (1635-1640) bor.

Ikkinchi jahon urushi paytida, Radziwill qal’asi Holokostda Olyka yahudiylarining natsistlar tomonidan taʼqib qilingan joyi edi. 1941-yil avgustdagi *Eynsatzgruppen* harakati doirasida Olyka qal’asida va uning yaqinida 720 yahudiy oʻldirildi. 1942-yil iyul oyida qal’ada yana bir necha yuz yahudiy oʻldirildi. Olyka tashqarisidagi yodgorliklar Olyka gettosida va uning atrofida, Radziwill qal’asi, Olyka qal’asi va uning atrofidagi hududlarda 4000 dan ortiq yahudiy oʻldirilgan. Isroilning Xolon qabristonida, shuningdek, Olyka va uning atrofida oʻldirilgan yahudiylarga yodgorlik oʻrnatilgan.

Ruhiy kasalliklar shifoxonasi, Volinning 2-sonli kasalxonasi hozir Olyka qal’asi oʻrnida joylashgan. Qal’aning hozirda tashrif buyuruvchilar uchun yopiq boʻlgan yagona qismi — bu shahzodalar va ularning xizmatkorlari uchun xona.

## Manbalar
Abaza

**Abaza** – Rossiya Federatsiyasining Xakasiya Respublikasidagi shahar.

## Etimologiyasi
Shahar nomi **Aba**kan **za**vodi  iborasining qisqartmasidan (qisqartma shaklida) kelib chiqqan.

## Geografik joylashuvi
Shahar togʻlararo havzada, Abakan daryosining yuqori oqimida, Abakan shahridan 179 km uzoqlikda joylashgan. Shimoli-gʻarbda Kirs tizmasining oʻrmonli yonbagʻirlari, janub va janubi-sharqda Joy tizmasi tomon koʻtarilib boradi.

Krasnoyarsk temir yoʻlining Askiz stansiyasi orqali temir yoʻl liniyasi Janubiy Sibir temir yoʻlining Novokuznetsk – Abakan liniyasiga ulangan, 95K-002 Abakan – Ak-Dovurak mintaqaviy avtomobil yoʻli shahar orqali oʻtadi.

## Tarixi
Shahar 1856-yilda Abakan temir ruda konining oʻzlashtirilishi munosabati bilan aholi punkti sifatida paydo boʻlgan. 1867-yilda urallik savdogar Kolchugin 1926-yilgacha ishlagan temir quyish va temir zavodini tashkil etdi va ishga tushirdi. 1868-yilda aholi punkti Abakan-Zavod qishlogʻi deb oʻzgartirildi. 1920-yillarning boshlarida qishloq Xakass okrugining Toshtip tumani tarkibiga kirgan.

1921-yilda xalq deputatlari volost qurultoyi (1920-yil boshida Abakan-Zavod volosti tashkil etildi) Abakan-Zavod qishlogʻini Abaza qishlogʻi deb oʻzgartirishga qaror qildi. 1926-yildan 1957-yilgacha kondan foydalanilmagan. 1956-yilda Abazaga ishchilar posyolkasi maqomi berildi. 1957-yilda ruda qazib olish qayta tiklandi. 1966-yilda aholi punkti shaharga aylantirildi, 2003-yilda respublika boʻysunuvchi shaharga aylanadi.
## Mahalliy hukumati
Abaza shahrining mahalliy hokimiyat organlarining tuzilishi:

* Abaza shahar deputatlari kengashi – munitsipalitetning vakillik organi;
* Abaza shahri rahbari – munitsipalitet rahbari;
* Abaza shahri maʼmuriyati – munitsipalitetning ijro etuvchi va maʼmuriy organi;
* Abaza shahrining taftish komissiyasi munitsipalitetning nazorat va hisob-kitob organi hisoblanadi.

; Shahar meri

* Filimonova Valentina Nikolayevna

; Deputatlar Kengashi raisi

* Piminova Lyubov Vyacheslavovna

## Iqtisodiyoti
Shahardan 5 km uzoqlikdagi konda (Abaza koni) temir rudasi qazib olinadi. Qayta ishlash korxonasi mavjud. Temir rudasi Novokuznetsk metallurgiya korxonalariga yuboriladi. Shuningdek, goʻsht kombinati, yogʻochsozlik sanoati va boshqalar bor.

1995-yildan beri Abakan kon boshqarmasi „Gʻarbiy Sibir metallurgiya zavodi“ YOAJ boʻlinmasidir.

Rossiya Federatsiyasi Hukumatining 2014-yil 29 iyuldagi 1398-r-sonli qaroriga muvofiq (2016-yil 13-maydagi oʻzgartirishlar bilan) „Yagona shaharlar roʻyxatini tasdiqlash toʻgʻrisida“ gi yagona shaharlar roʻyxatiga kiritilgan. Rossiya Federatsiyasining eng ogʻir ijtimoiy-iqtisodiy vaziyatga ega sanoat shaharlaridan biridir.

Rasmiylar ruda qazib olishni toʻxtatib, Abaza konini yopishni rejalashtirgan. Aholi esa bu holatga nisbatan : „shaxtani suv bossa, Abazani suv bosadi“ – deya javob behgan.

## Ommaviy axborot vositalari

* Televideniyasi: „TV-Abaza telekompaniyasi“ (2015-yil 7-dekabrda yopilgan), „MTV-Abaza“.
* Gazetalari: „Abazanskiy kuryer“, „Abazanskiy vestnik“.

## Manbalar

## Havolalar

* Abaza shahrining rasmiy sayti
* Abaza „Sibir tarixiy ensiklopediyasi“ da